Kučmanovský potok

Kučmanovský potok je potok v dolnom Šariši, v západnej časti okresu Sabinov, kým krátky úsek v pramennej oblasti prináleží k okresu Kežmarok. Je to ľavostranný prítok Torysy, meria 9,7 km a je tokom VI. rádu.

 Prameň 
Potok pramení na okraji Levočských vrchov na severnom svahu Čiernej kopy (1 180,0 m n. m.) v nadmorskej výške približne 840 m n. m., juhojuhozápadne od obce Bajerovce.

 Smer toku 
V pramennej oblasti tečie najprv severovýchodným smerom, postupne sa stáča a pokračuje východojuhovýchodným smerom. Po pribratí prítoku z oblasti Pažernej tečie juhovýchodným smerom až do obce Šarišské Dravce, odtiaľ pokračuje na krátkom úseku severojužným smerom. Na dolnom toku sa opätovne stáča na juhovýchod.

 Geomorfologické celky 
Levočské vrchy, geomorfologický podcelok Levočská vysočina
Spišsko-šarišské medzihorie, geomorfologické podcelky Jakubianska brázda a Šarišské podolie

 Prítoky 
pravostranné: krátky prítok z lokality Čierna hora, dva prítoky z lokality Veľké lúky, Črchľa, prítok z oblasti Godušných vrchov, Goduša
ľavostranné: Holigrund, prítok z oblasti Pažernej, prítok (479,2 m n. m.) z lokality Kostolná

 Ústie 
Do Torysy sa vlieva v obci Torysa v nadmorskej výške približne 421 m n. m. 

 Obce 
Krásna Lúka
Šarišské Dravce
Torysa

 Referencie 

Kategória:Potoky na Slovensku
Kategória:Povodie Torysy
Kategória:Vodné toky v Levočských vrchoch
Kategória:Vodné toky v Spišsko-šarišskom medzihorí
Kategória:Vodné toky v okrese Sabinov